
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea acordării unui sprijin financiar Spitalului Judeţean de  Urgenţă « Sf.Pantelimon » Focşani pentru achiziţia unui aparat medical
      Consiliul Local al Muncipiului Focşani , judeţul Vrancea , întrunit în şedinţă ordinara;

· Analizând   proiectul  de  hotărâre  iniţiat  de consilierii locali Buzoi Dan, Necula Ionel Gabriel, Matişan Bogdan Emilian şi Trofin Tudorel Daniel,  prin care se propune aprobarea acordării unui sprijin financiar Spitalului Judeţean de Urgenţă « Sf.Pantelimon » Focşani pentru achiziţia unui aparat medical si raportul comun intocmit de Direcţia economica si Serviciul investitii inregistrat la nr.14499/18.03.2014;
· Văzând  avizul Comisiei  pentru  buget şi administraţie publică,
· Avand  in  vedere  adresa  transmisa  de  Spitalul Judeţean de Urgenţă « Sf.Pantelimon » Focşani nr.1531/03.02.2014, înregistrată la nr. 6379/05.02.2014; 
· În conformitate cu prevederile art. 190 alin. (1) şi (4) din Legea nr.95/2006 privind reforma în domeniul sănătăţii, cu modificările şi completările ulterioare;
· În baza art. 36, alin (1), alin. (2),  lit.“b” si “d”, alin (4), lit. “a”, alin (6), lit “a’ , pct.3 precum  şi  in  temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

           Art.1  (1) Se aprobă acordarea unui sprijin financiar în sumă de 7.500 lei Spitalului Judeţean de Urgenţă « Sf.Pantelimon » Focşani pentru achiziţia unui analizor pentru hemoglobina glicolizată precum şi consumabilele necesare acestuia pe durata unui an, ce va fi utilizat la diagnosticarea şi monitorizarea periodică  a copiilor cu diabet zaharat.  

                       (2) Suma prevazuta la alin (1) va fi alocată din bugetul propriu al Primăriei Municipiului Focşani prin repartizarea sumei de 7.500 lei din fondul de rezervă bugetară aflat la dispoziţia consiliului local, la capitolul bugetar „Sănătate” (66.02), subcapitolul bugetar „Alte instituţii şi acţiuni sanitare”(66.02.50.50), articolul bugetar „Alte cheltuieli cu bunuri şi servicii” (20.30.30).
           Art.2 Prezenta hotărâre va fi comunicată de către Directia administraţie publică locală compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică, Serviciul investitii şi Spitalul Judeţean de Urgenţă « Sf.Pantelimon » Focşani
                  PREŞEDINTE DE ŞEDINŢĂ, 

                    Necula Ionel Gabriel
                                                                         CONTRASEMNEAZĂ:
                                                                              SECRETARUL MUNICIPIULUI  FOCŞANI

                                                                                              Eduard Marian Corhana

Municipiul Focşani, 27 martie 2014                                                      

